标题：徐彦伯
个人简介
彦伯文章典缛，语言清丽沉凝，功力深厚；晚年好为强涩之体，颇为后进所效。题材上多闺愁思怨和应制侍宴之诗篇。代表作有《拟古三首》、《雪》、《春闺》、《题东山子李适碑阴二首》、《淮亭吟》、《芳树》、《胡无人行》、《婕妤》、《采莲曲》、《闺怨》等。《雪》诗写闺中思妇对征人的殷殷绵绵之牵挂：“孤妾调玉瑟，早寒生锦衿。况君张罗幕，愁坐北庭阴”，由自己在重门阁院中穿着锦衿尚觉寒气顿生的事实，念及丈夫远在北庭，幕天席地，定然更是天寒地冻，愁肠百结了，闺妇的心理刻画可谓传神入微矣。《采莲曲》写一女子与心上人一起摇艇采莲，“既觅同心侣，复采同心莲”，“春歌弄明月，归棹落花前”，此情此景真是令人不禁歆羡神往。集二十卷，今编诗一卷（全唐诗上卷第七十六）。
诗集
其一生诗集有：
雪雪暗穷海云，洒空纷似露。朔风吹故里，宛转玉阶树。
孤妾调玉瑟，早寒生锦衿。况君张罗幕，愁坐北庭阴。
采莲曲
妾家越水边，摇艇入江烟。既觅同心侣，复采同心莲。
折藕丝能脆，开花叶正圆。春歌弄明月，归棹落花前。
春闺戍客戍清波，幽闺幽思多。暗梁闻语燕，夜烛见飞蛾。
宝鸭藏脂粉，金屏缀绮罗。裁衣卷纹素，织锦度鸣梭。
有使通西极，缄书寄北河。年光只恐尽，征战莫蹉跎。
胡无人行十月繁霜下，征人远凿空。云摇锦车节，海照角端弓。
暗碛埋沙树，冲飙卷塞蓬。方随膜拜入，歌舞玉门中。
婕妤君恩忽断绝，妾思终未央。巾栉不可见，枕席空馀香。
窗暗网罗白，阶秋苔藓黄。应门寂已闭，流涕向昭阳。
拟古三首遥裔烟屿鸿，双影旦夕同。交翰倚沙月，和鸣弄江风。
vK若茂芳序，君子从远戎。云生阴海没，花落春潭空。
红泪掩促柱，锦衾罗薰笼。自伤琼草绿，讵惜铅粉红。
裂帛附双燕，为予向辽东。
读书三十载，驰骛周六经。儒衣干时主，忠策献阙廷。
一朝奉休盼，从容厕群英。束身趋建礼，秉笔坐承明。
廨署相填噎，僚吏纷纵横。五日休浣时，屠苏绕玉屏。
橘花覆北沼，桂树交西荣。树栖两鸳鸯，含春向我鸣。
皎洁绮罗艳，便娟丝管清。扰扰天地间，出处各有情。
何必岩石下，枯槁闲此生。
颓光无淹晷，逝水有迅流。绿苔纷易歇，红颜不再求。
歌笑当及春，无令壮志秋。弱年仕关辅，簃门豁御沟。
敷愉东城际，婉娈南陌头。荷花娇绿水，杨叶暖青楼。
中有绮罗人，可怜名莫愁。画屏绕金膝，珠帘悬玉钩。
纤指调宝琴，泠泠哀且柔。赠君鸳鸯带，因以鹔鹴裘。
窗晓吟日坐，闺夕秉烛游。无作北门客，咄咄怀百忧。
赠刘舍人古意
女床閟灵鸟，文章世所希。巢君碧梧树，舞君青琐闱。
或言凤池乐，抚翼更西飞。凤池环禁林，仙阁霭沉沉。
璇题激流日，珠缀绵清阴。郁穆丝言重，荧煌台座深。
风张丹戺翮，月弄紫庭音。众彩结不散，孤英跂莫寻。
浩歌在西省，经传恣潜心。
和李适答宋十一入崖口五渡见赠
闻有独往客，拂衣捐世心。结欣薄枉渚，撰念萦旧林。
经亘去崖合，冥绵归壑深。琪树环碧彩，金潭生翠阴。
沿洄弄沙榜，诡仄眺明岑。夕闻桂里猿，晓玩松上禽。
杂佩蕴孤袖，琼敷缀双襟。我怀沧洲想，懿尔白云吟。
秉愿理方协，存期迹易寻。兹言庶不负，为报岩中琴。
比干墓大位天下宝，维贤国之镇。殷道微而在，受辛纂颓胤。
山鸣鬼又哭，地裂川亦震。媟黩皆佞谀，虔刘尽英隽。
孤卿帝叔父，特进贞而顺。玉床逾皓洁，铜柱方歊焮。
奉国历三朝，观窍明一瞬。季代猖狂主，蓄怒提白刃。
之子弥忠谠，愤然更勇进。抚膺誓陨越，知死故不吝。
已矣竟剖心，哲妇亦同殉。骊龙暴双骨，太岳摧孤仞。
周发次商郊，冤骸悲莫殣。锋剑剿遗孽，报复一何迅。
驻罕歌淑灵，命徒封旅榇。自尔衔幽酷，于嗟流景骏。
丘坟被宿莽，坛戺缘飞磷。贞观戒北征，维皇念忠信。
荒坟护草木，刻桷吹煨烬。代远恩更崇，身颓名益振。
帝词书乐石，国馔罗芳衅。伟哉烈士图，奇英千古徇。
题东山子李适碑阴二首
陇嶂萦紫气，金光赫氛氲。美人含遥霭，桃李芳自薰。
图高黄鹤羽，宝夺骊龙群。忽惊薤露曲，掩噎东山云。
回也实夭折，贾生亦脆促。今复哀若人，危光迅风烛。
夜台沦清镜，穷尘埋结绿。何以赠下泉，生刍唯一束。
淮亭吟贞寂虑兮淮山幽，怜芳若兮揽中洲。
崩湍委咽日夜流，孤客危坐心自愁。
矧鹤唳兮风晓，复猿鸣兮霜秋。
熠耀飞兮蟋蟀吟，倚清瑟兮横凉琴。
撷瑶芳兮吊楚水，弄琪树兮歌越岑。
山碕礒兮隈曲，水涓涟兮洞汨。
金光延起兮骤兴没，青苔竟兮绿苹歇。
绿苹歇兮凋朱颜，美人寂历兮何时闲，
君不见可怜桐柏上，丰茸桂树花满山。
芳树玉花珍簟上，金缕画屏开。
晓月怜筝柱，春风忆镜台。
筝柱春风吹晓月，芳树落花朝暝歇。
稿砧刀头未有期，攀条拭泪坐相思。
游禁苑幸临渭亭遇雪应制
玉律藏冰候，彤阶飞雪时。日寒消不尽，风定舞还迟。
琼树留宸瞩，璇花入睿词。悬知穆天子，黄竹谩言诗。
奉和送金城公主适西蕃应制
凤扆怜箫曲，鸾闺念掌珍。羌庭遥筑馆，庙策重和亲。
星转银河夕，花移玉树春。圣心凄送远，留跸望征尘。
幸白鹿观应制
凤舆乘八景，龟箓向三仙。日月移平地，云霞缀小天。
金童擎紫药，玉女献青莲。花洞留宸赏，还旗绕夕烟。
孤烛叹（一作闺怨）
切切夜闺冷，微微孤烛然。玉盘红泪滴，金烬彩光圆。
暖手缝轻素，嚬蛾续断弦。相思咽不语，回向锦屏眠。闺怨征客戍金微，愁闺独掩扉。尘埃生半榻，花絮落残机。
褪暖蚕初卧，巢昏燕欲归。春风日向尽，衔涕作征衣。
饯唐州高使君赴任
香萼媚红滋，垂条萦绿丝。情人拂瑶袂，共惜此芳时。
骕骦已踯躅，鸟隼方葳蕤。跂予望太守，流润及京师。
奉和幸新丰温泉宫应制
姬典歌时迈，虞篇记省方。何如黑帝月，玄览白云乡。
翠仗萦船岸，明旆应萯阳。风摇花眊彩，雪艳宝戈芒。
御陌开函次，离宫夹树行。桂枝笼騕褭，松叶覆堂皇。
仙石含珠液，温池孕璧房。涌疑神瀵溢，澄若帝台浆。
独沸流常热，潜蒸气转香。青坛环玉甃，红础铄金光。
藻曜凝芳洁，葳蕤献淑祥。五龙归宝算，九扈叶时康。
同预华封老，中衢祝圣皇。
同韦舍人元旦早朝
夕转清壶漏，晨惊长乐钟。逶迤纶禁客，假寐守铜龙。
予亦趋三殿，肩随谒九重。繁珂接曙响，华剑比春容。
相问韶光歇，弥怜芳意浓。愿言乘日旰，携手即云峰。
侍宴韦嗣立山庄应制
鼎臣休浣隙，方外结遥心。别业青霞境，孤潭碧树林。
每驰东墅策，遥弄北溪琴。帝眷纾时豫，台园赏岁阴。
移銮明月沼，张组白云岑。御酒瑶觞落，仙坛竹径深。
三光悬圣藻，五等冠朝簪。自昔皇恩感，咸言独自今。
仪坤庙乐章·永和
猗若清庙，肃肃荧荧。国荐严祀，坤兴淑灵。
有几在室，有乐在庭。临兹孝享，百禄惟宁。
仪坤庙乐章·金奏
阴灵效祉，轩曜降精。祥符淑气，庆集柔明。
瑶俎既列，雕桐发声。徽猷永远，比德皇英。
送特进李峤入都袝庙
特进三公下，台臣百揆先。孝图开寝石，祠主卜牲筵。
恩级青纶赐，徂装紫橐悬。绸缪金鼎席，宴饯玉潢川。
北斗分征路，东山起赠篇。乐池歌绿藻，梁苑藉红荃。
骑转商岩日，旌摇关塞烟。庙堂须鲠议，锦节伫来旋。
奉和兴庆池戏竞渡应制
夹道传呼翊翠虬，天回日转御芳洲。青潭晓霭笼仙跸，
红屿晴花隔彩旒。香溢金杯环广坐，声传妓舸匝中流。
群臣相庆嘉鱼乐，共哂横汾歌吹秋。
苑中遇雪应制
千钟圣酒御筵披，六出祥英乱绕枝。
即此神仙对琼圃，何烦辙迹向瑶池。
上巳日祓禊渭滨应制
晴风丽日满芳洲，柳色春筵祓锦流。
皆言侍跸横汾宴，暂似乘槎天汉游。
夜宴安乐公主新宅应制
凤楼开阖引明光，花酎连添醉益香。
欲知帝女薰天贵，金柯玉柱夜成行。
饯唐永昌金溪碧水玉潭沙，凫舄翩翩弄日华。
斗鸡香陌行春倦，为摘东园桃李花。
侍宴桃花园源水丛花无数开，丹跗红萼间青梅。
从今结子三千岁，预喜仙游复摘来。
石淙碧淀红涔崿嶂间，淙嵌洑岨洊成湾。
琪树璿娟花未落，银芝窋咤露初还。
八风行殿开仙榜，七景飞舆下石关。
张茑席云平圃宴，焜煌金记蕴名山。
《旧唐书》记载
徐彦伯，兖州瑕丘人也。少以文章擅名，河北道安抚大使薛元超表荐之，对策擢第，累转蒲州司兵参军。时司户韦暠善判事，司士李亘工于翰札，而彦伯以文辞雅美，时人谓之“河中三绝”。 
彦伯圣历中累除给事中，时王公卿士多以言语不慎，密为酷吏周兴、来俊臣等所陷，彦伯乃著《枢机论》以诫于代，其辞曰： 
《书》曰：“唯口起羞，惟甲胃起戎。”又云：“齐乃位，度乃口。”《易》曰：“慎言语，节饮食。”又云：“出其言善，千里应之；出其言不善，千里违之。”《礼》亦云：“可言也，不可行也，君子不言也；可行也，不可言也，君子不行也。”呜呼！先圣知言之为大也，知言之为急也，精微以劝之，典谟以告之，礼经以防之。守名教者，何可不修其诂训而服其糟粕乎？故曰：“言语者，君子之枢机，动则物应，物应则得失之兆见也。得之者江海比邻，失之者肝胆楚、越，然后知否泰荣辱，系于言乎！ 
夫言者，德之柄也，行之主也，志之端也，身之文也，既可以济身，亦可以覆身。故中庸镂其心，右阶铭其背，南容复于白圭，箕子畴于《洪范》，良有以也。是以掎摭瑕玷，参详躁竞，审无常以阶乱，将不密以致危。利生于口，森然覆邦之说；道不由衷，变彼如簧之刺。。可不惧之哉！其有识暗邪正，虑微形朕，破金汤之龠，封祸乱之根，用詀讘为全计，以号詉为令德。至若梧宫问答，荆、齐所以奔命；韩、魏加肘，智伯所以危残。蔡侯绳息妫也，亟招甲兵之罚；郑曼图宗卿也，而受鼎镬之诛。史迁轻议，终下蚕室；张纮说，更齿龙渊。凡此过言，其流匪一。或秽犹粪土，或动成刀剑，或苟且其心，或脂膏其吻。挟邪作蛊，守之而不懈；往辄破的，去之而弥远。亦可异韩庐聚音，釐也群吠，得死为幸，何循名之立乎？虽复伯玉沮颜，追谢于元凯，蒋济贻恨，失誉于王陵，犀首没齿于季章，曹瞒齚舌于刘主，当何及哉！孔子曰：“予欲无言。”又云：“终身为善一言败之，惜也。”老子亦云：“多言数穷。”又云“聪明深察而近于死者，议人者也。”何圣人之深思伟虑，杜渐防萌之至乎！ 
夫不可言而言者曰狂，可言而不言者曰隐。钳舌拱默，曷通彼此之怀；括囊而处，孰启谟明之训？则上言者，下听也；下言者，上用也。睿哲之言，犹天地也，人覆焘而生焉；大雅之言，犹钟鼓也，人考击而乐焉。作以龟镜，姬公之言也；出为金石，曾子之言也；存其家邦，国侨之言也；立而不朽，臧孙之言也。是谓德音，诣我宗极，满于天下，贻厥后昆。殷宗甘之于酒醴，孙卿谕之以琴瑟，阙里重于四时，郢都轻其千乘。岂不韪哉，岂不休哉！但楙探世猷，克念丕训，审思而应，精虑而动。谋其心以后发，择其交以后谈，不蹙趋于非党，不屏营于诡遇。非先王之至德不敢行，非先王之法言不敢道，翦其谍谍之绪，扑其炎炎之势。自然介尔景福，锡兹纯嘏，则悔吝何由而生，怨恶何由而至哉？孔子曰：“终日行，不遗已患；终日言，不遗已忧。”如此乃可以言也。戒之哉，戒之哉！ 
神龙元年，迁太常少卿，兼修国史，以预修《则天实录》成，封高平县子，赐物五百段。未几，出为卫州刺史，以善政闻，玺书劳勉。俄转蒲州刺史，入为工部侍郎，寻除卫尉卿，兼昭文馆学士。景龙三年，中宗亲拜南郊，彦伯作《南郊赋》以献，辞甚典美。景云初，加银青光禄大夫，迁右散骑常侍、太子宾客，仍兼昭文馆学士。先天元年，以疾乞骸骨，许之。开元二年卒。彦伯事寡嫂甚谨，抚诸侄同于己子。自晚年属文，好为强涩之体，颇为后进所效焉。有文集二十卷，行于时。 
史臣曰：才出于智，行出于性。故文章巧拙，由智之深浅也；行义诡实，由性之善恶也。然则智性禀之于气，不可使之强也。苏味道、李峤等，俱为辅相，各处穹崇。观其章疏之能，非无奥赡；验以弼谐之道，罔有贞纯。故狄仁杰有言曰：“苏、李足为文吏矣。”得非龌龊者乎！模棱之病，尤足可讥。崔融、卢藏用、徐彦伯等，文学之功，不让苏、李，知有守常之道，而无应变之机。规谏之深，崔比卢、徐，稍为优矣。